ET

Brüssel 29.6.2009

KOM(2009) 310 lõplik

KOMISJONI TEATIS NÕUKOGULE JA EUROOPA PARLAMENDILE

Finantsteave Euroopa Arengufondide kohta

KOMISJONI TEATIS NÕUKOGULE JA EUROOPA PARLAMENDILE

Finantsteave Euroopa Arengufondide kohta

Eessõna

Käesolev dokument lisatakse 2010. aasta eelarveprojektile vastavalt 1979. aastal eelarvemenetluse käigus saavutatud kokkulepetele.

Komisjon esitab käesolevas dokumendis vastavalt sisekokkuleppe [1] artiklile 7 ning finantsmääruse [2] artikli 57 lõigetele 3 ja 4 kulukohustuste, maksete ja osamaksude prognoosi 2009. ja 2010. aastaks, võttes arvesse Euroopa Investeerimispanga (EIP) investeerimisrahastut käsitlevaid prognoose.

Nii nagu varasematel aastatel, täpsustatakse ka käesolevas dokumendis:

– EAFide (8. EAF – 10. EAF) vahendite kasutamine seisuga 31.12.2008;

– jooksva majandusaasta vahendite kasutamise prognoosid;

– 2010. aasta majandusaasta hinnangulised kulud.

Liikmesriigid tasuvad 9. EAFi ja 10. EAFi raames Euroopa Investeerimispanga hallatavate vahendite (investeerimisrahastu ja intressitoetused) katteks ette nähtud osamaksud otse Euroopa Investeerimispanka (EIP). Komisjonile kantakse üle muude vahendite rahastamiseks ettenähtud osamaksud, kaasa arvatud EIP hallatavate endiste vahendite katteks (riskikapital ja intressitoetused).

Kui ei ole märgitud teisiti, on käesolevas teatises kõik kulukohustuste ja maksete summad esitatud brutosummadena, see tähendab enne vabanenud summade ja sissenõuete mahaarvamist. See metoodika vastab Euroopa Liidu üldise eelarve puhul kasutatavale metoodikale.

Sissejuhatus

Komisjon ja EIP on ajakohastanud oma 2009. ja 2010. majandusaasta kulukohustuste ja maksete prognoose iga AKV riigi [3] ja ÜMT [4] kohta. Erilist tähelepanu pöörati maksete prognoosimisele ja seda kahel põhjusel: ühelt poolt selleks, et aidata liikmesriikidel broneerida oma eelarvetes võimalikult täpsed summad, teisalt selleks, et EAFi rahaliste vahendite maht oleks piisav, et hoida ära likviidsusprobleeme.

10. EAFi käsitleva sisekokkuleppe [5] artikli 7 ja finantsmääruse [6] artikli 57 lõike 5 kohaselt korrigeeritakse prognoose 2009. aasta oktoobri teatises.

Järgmine graafik annab ülevaate kulukohustuste ja maksete dünaamikast nii minevikus kui ka nende prognoosidest 2009. aastaks (komisjon ja EIP). Graafikust nähtub selgelt maksete strukturaalne kasvutendents alates 2000. aastast.

EÜ+EIP: suundumused aastatel 1997–2008 (kulukohustused --- ja maksed ―) ja prognoosid 2009. aastaks

(...PICT...)

1. Euroopa Arengufondide vahendite kasutamine 2008. aasta 31. detsembri seisuga (kulukohustused, maksed ja finantsteave)

1. lisas on esitatud andmed 2008. aasta täidetud kulukohustuste kohta võrrelduna 2008. aasta oktoobris koostatud prognoosiga [7].

2. lisas on esitatud andmed 2008. aastal tehtud maksete kohta võrrelduna 2008. aasta oktoobris koostatud prognoosiga [8].

3. lisas on esitatud 2008. aasta finantsteave ning prognoosid 2009. ja 2010. aastaks.

2. Vahendite kasutamise prognoos 2009. ja 2010. aastaks

Uued prognoosid on esitatud 1.−3. lisas.

Komisjoni ja EIP jaoks prognoositakse 2009. aasta osamaksude vajalikuks mahuks endiselt vastavalt 3 300 miljonit eurot ja 165 miljonit eurot. Tähelepanu tuleb juhtida asjaolule, et nimetatud summad langevad kokku 2008. aasta novembris nõukogu kehtestatuga. [9]

2010. aastaks prognoositakse vajatavate osamaksude mahuks komisjoni puhul 3 500 miljonit eurot ja EIPi puhul 240 miljonit eurot.

Tuleb rõhutada, et tegemist on esialgsete prognoosidega ja need võivad muutuda, eelkõige võttes arvesse 8. aprilli 2009. aasta dokumenti KOM (2009) 160, mis käsitleb arenguriikide toetamist kriisiga toimetulemiseks. Komisjon ja EIP teevad uued täpsemad prognoosid pärast suve. Need esitatakse 2009. aasta oktoobri teatises.

1. lisa

Täidetud kulukohustused 2008. aastal ning prognoosid 2009. ja 2010. aastaks

miljonit eurot

(...PICT...)

(*) Hõlmab teatavaid toetuskulusid, eelkõige toetust ühistele institutsioonidele ja AKV sekretariaadile, ning B-assigneeringute kasutuselevõtmist, muu hulgas toiduainete hinnakriisi korral ja sihtotstarbelise FLEX-mehhanismi jaoks praeguse finants- ja majanduskriisi raames.

2. lisa

Tehtud maksed 2008. aastal ning prognoosid 2009. ja 2010. aastaks

miljonit eurot

(...PICT...)

Brutomaksed, st sissenõudeid ei ole maha arvatud.

* Kaasa arvatud varasemate EAFide intressitoetused.

** 2009. aastaks ettenähtud 3 321 miljoni euro suurune maksete summa on seletatav asjaoluga, et 2008. aastal maksti välja prognoositust suurem summa, võttes arvesse uuele raamatupidamissüsteemile üleminekut.

3. lisa: 2008. aasta finantsteave ning prognoosid 2009. ja 2010. aastaks (miljonit eurot)

(...PICT...)

* Vt dokument KOM(2008) 634(lõplik), 7.10.2008, ja nõukogu dokument 14995/1/8, 3.11.2008, kus on esitatud EIP korrigeeritud summad.

** Ilma osamaksude eelmakseteta. Kasutada olevad vahendid. Brutomaksed, st sissenõudeid ei ole maha arvatud.

***EIP tulud on saadud Investeerimisrahastu tehtud toimingutest 9. ja 10. EAFi raames.

4. LISA – Liikmesriikide osamaksud EAF 2009. majandusaastaks (eurodes)

Liikmesriik | Jaotus | esimene osa | teine osa | kolmas osa | Kõik |

| | tasutud | tasutud | tasuda | tasuda | tasuda | tasuda | osad |

| % | EIP-le | komisjonile | EIP-le | komisjonile | EIP-le | komisjonile | KOKKU |

SAKSAMAA | 23,36 | 12 848 000 | 408 800 000 | 21 024 000 | 256 960 000 | 4 672 000 | 105 120 000 | 809 424 000 |

BELGIA | 3,92 | 2 156 000 | 68 600 000 | 3 528 000 | 43 120 000 | 784 000 | 17 640 000 | 135 828 000 |

TAANI | 2,14 | 1 177 000 | 37 450 000 | 1 926 000 | 23 540 000 | 428 000 | 9 630 000 | 74 151 000 |

HISPAANIA | 5,84 | 3 212 000 | 102 200 000 | 5 256 000 | 64 240 000 | 1 168 000 | 26 280 000 | 202 356 000 |

PRANTSUSMAA | 24,30 | 13 365 000 | 425 250 000 | 21 870 000 | 267 300 000 | 4 860 000 | 109 350 000 | 841 995 000 |

KREEKA | 1,25 | 687 500 | 21 875 000 | 1 125 000 | 13 750 000 | 250 000 | 5 625 000 | 43 312 500 |

IIRIMAA | 0,62 | 341 000 | 10 850 000 | 558 000 | 6 820 000 | 124 000 | 2 790 000 | 21 483 000 |

ITAALIA | 12,54 | 6 897 000 | 219 450 000 | 11 286 000 | 137 940 000 | 2 508 000 | 56 430 000 | 434 511 000 |

LUKSEMBURG | 0,29 | 159 500 | 5 075 000 | 261 000 | 3 190 000 | 58 000 | 1 305 000 | 10 048 500 |

MADALMAAD | 5,22 | 2 871 000 | 91 350 000 | 4 698 000 | 57 420 000 | 1 044 000 | 23 490 000 | 180 873 000 |

PORTUGAL | 0,97 | 533 500 | 16 975 000 | 873 000 | 10 670 000 | 194 000 | 4 365 000 | 33 610 500 |

ÜHEND-KUNINGRIIK | 12,69 | 6 979 500 | 222 075 000 | 11 421 000 | 139 590 000 | 2 538 000 | 57 105 000 | 439 708 500 |

AUSTRIA | 2,65 | 1 457 500 | 46 375 000 | 2 385 000 | 29 150 000 | 530 000 | 11 925 000 | 91 822 500 |

SOOME | 1,48 | 814 000 | 25 900 000 | 1 332 000 | 16 280 000 | 296 000 | 6 660 000 | 51 282 000 |

ROOTSI | 2,73 | 1 501 500 | 47 775 000 | 2 457 000 | 30 030 000 | 546 000 | 12 285 000 | 94 594 500 |

KOKKU | 100,00 | 55 000 000 | 1 750 000 000 | 90 000 000 | 1 100 000 000 | 20 000 000 | 450 000 000 | 3 465 000 000 |

[1] Sisekokkulepe nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008–2013) alusel vastavalt AKV-EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (ELT L 247, 9.9.2006, lk 32).

[2] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[3] Aafrika, Kariibi mere ja Vaikse ookeani piirkonna riigid.

[4] Ülemeremaad ja -territooriumid.

[5] ELT L 247, 9.9.2006, lk 32.

[6] Nõukogu määrus (EÜ) nr 215/2008, 18. veebruar 2008, mis käsitleb 10. Euroopa Arengufondi suhtes kohaldatavat finantsmäärust.

[7] KOM(2008) 634(lõplik), 7.10.2008.

[8] KOM(2008) 634(lõplik), 7.10.2008.

[9] Nõukogu 3. novembri 2008. aasta otsus liikmesriikide osamaksude kohta EAFi aastatel 2009 ja 2010, kaasa arvatud 2009. aasta esimene osa.

--------------------------------------------------